Toomas Kivimägi

Toomas Kivimägi (sündinud 16. veebruaril 1963 Lihulas) on Eesti jurist ja poliitik, alates 10. aprillist 2023 Riigikogu esimene aseesimees.

Haridus
Ta on lõpetanud 1981. aastal Sindi Keskkooli ja 1986. aastal Tartu Ülikooli cum laude õigusteaduse alal.Täna astub ametisse Pärnu uus linnavalitsus Pärnu Postimees, 19.11.2009.

Töökäik
Toomas Kivimägi töötas aastatel 1986–1990 Soontagana kolhoosi aseesimehena juriidilistes ja organisatsioonilistes küsimustes. 1990. aasta kevadel sai temast Pärnu maavalitsuse põllumajandusosakonna jurist, 1992–1993 oli ta Pärnu abimaavanem, alates 7. detsembrist 1993 kuni 18. novembrini 2009 Pärnu maavanem. Selle tööperioodi tähtsamateks kordaminekuteks peab ta Tartu ülikooli Pärnu kolledži loomist ja Pärnu uue haigla valmimist. 

Alates 19. novembrist 2009 kuni 30. märtsini 2015 oli Toomas Kivimägi Pärnu linnapea. Tema ametiajal likvideeriti Pärnusse 2008. aastaks valminud autonoomne hoiatussüsteem."Pärnu hoiatussüsteem valmis juba Viisitamme ajal, siis aga demonteeriti" ERR, 29. august 2022 Aastatel 2009–2013 oli tema juhtumisel saavutatu seas Pärnu linna võlakoormuse vähendamine, linna finantsstabiilsuse tagamine, Pärnu Vallikääru rekonstrueerimine, Ehitajate tee ja Liivi tee valmimine, mahukad vee- ja kanalisatsiooniprojektid ning sellega kaasnenud ulatuslik linnatänavate korrastamine, Pärnu haigla uute korpuste valmimine, kultuurielu elavnemine, uued lasteaiakohad jpm. 

1. märtsil 2015 valiti ta Riigikogu liikmeks. 

Toomas Kivimägi kuulub alates 27. oktoobrist 2014 Reformierakonda ja oli 2015. aasta Riigikogu valimiste eel sisevalimiste nimekirjas Pärnumaal esinumber.Toomas Kivimägi, äriregister23.10.2014, Pärnu linnapea astus Reformierakonda, Postimees06.11.2014, Reformierakond avaldas sisevalimiste nimekirja, Postimees

Ta on olnud Elroni nõukogu liige.

XIV Riigikogu koosseisus oli ta alates 25. juulist julgeoleku järelevalve erikomisjoni esimees. 

XV Riigikogu koosseisus on ta alates 10. aprillist 2023 Riigikogu esimene aseesimees.

Tunnustus
1996 – Mehhiko Ühendriikide presidendi aumärk Atsteegi Kotkas
1998 – Norra Kuningliku Teeneteordeni komandör tähega
2001 – Valgetähe III klassi teenetemärk
2005 – Eesti Punase Risti II klassi teenetemärk
2010 – Pärnumaa vapimärk (Pärnu maavanem 1993–2009)
2016 – Pärnu vapimärk (tulemusliku töö eest Pärnu linnapeana aastatel 2009–2015, mil raskes majanduslikus seisus linn viidi taas stabiilsetele alustele)
Päästeteenistuse kuldrist, Pärnu aasta mees jt 

Isiklikku
Tal on kolm last: esimesest abielust pojad Gert ja Rait ning kooselust Anu Sommeriga tütar Lauren.Paavo Kangur. Suvepealinna valitseja Kroonika, 20.09.2010 (intervjuu Toomas Kivimäega) 

Ta elab Pärnus. Tal on Pärnu linnaga sõlmitud naaberkrundi osas servituudi seadmise leping, mille koormiseks on ühe meetri sügavusele maa alla soojuspumba kollektori paigaldamine.

Viited

 Välislingid 
 Kivimägi otsustas Pärnus kandideerida koos oma valimisliiduga ERR, 26. jaanuar 2013

Kategooria:Pärnu maavanemad
Kategooria:Pärnu linnapead
Kategooria:Valgetähe III klassi teenetemärgi kavalerid
Kategooria:Eesti Punase Risti II klassi teenetemärgi kavalerid
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Sündinud 1963